	                                                                               	


4

[bookmark: _GoBack]                  [image: grb-rh]    
REPUBLIKA HRVATSKA								 
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8  				
      Poslovni broj: Pp-4526/2025


U   I M E   R E P U B L I K E   H R V A T S K E 

P R E S U D A

	Općinski prekršajni sud u Zagrebu, po sucu Tonki Grgičević uz sudjelovanje Jadranke Povoljnjak, kao zapisničarke, u prekršajnom predmetu protiv I. okrivljene pravne osobe AC Kotači, d.o.o., te protiv II. okrivljene odgovorne osobe Tamare Tači, zbog prekršaja iz čl. 296.st.1.toč.16. i st.2. Zakona o autorskom pravu i srodnim pravima ("Narodne novine" br. 167/2003., 79/2007., 80/2011., 125/2011., 141/2013., 127/2014., 62/2017., 96/2018. i 111/2021.), povodom optužnog prijedloga Hrvatskog društvo skladatelja, ZAMP-stručna služba za zaštitu autorskih muzičkih prava, nakon provedenog žurnog postupka, 24. ožujka 2026., objavio je i  

p r e s u d i o   

I. 	I. okrivljenik: AC Kotači, d.o.o. - pravna osoba, MBS: 070109258, OIB: 25223924712, sa sjedištem u Varaždinu, Optujska 82, 

II. okrivljena: Tamara Tači, direktor - odgovorna osoba, OIB: 52655972203, s prebivalištem u Varaždinu, Ulica Ognjena Price 47  
 
krivi    su 

što su 22. ožujka 2024. oko 12,50 sati u  Picabia pub,Trg Matije Gupca 21, Varaždin, javno priopćavali autorska glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje, kao isključivo pravo općenito definirano u čl.32. i detaljnije određeno u čl. 40. i 47. Zakona o autorskom pravu i srodnim pravima, ne posjeduju zakonom propisano odobrenje Hrvatskog društva skladatelja, organizacije za kolektivno ostvarivanje prava svih domaćih i stranih autora glazbenih djela ovlaštene temeljem rješenja Državnog zavoda za intelektualno vlasništvo Klasa: UP/I-034-03/2018-020/0005, Urbroj: 559-07/3-18-004 i Klasa: UP/I-384-10/2022-001/0001, Urbroj: 559-08/1-22-0001, na temelju članka 224. ZAPSP-a
	dakle, da bi kao pravna osoba i odgovorna osoba u pravnoj osobi, bez odobrenja udruge za kolektivno ostvarivanje autorskog prava, priopćavali javnosti autorska djela,

	čime su počinili prekršaj opisan i kažnjiv u čl. 296.st.1.toč.16. i st.2.  Zakona o autorskom pravu i srodnim pravima ("Narodne novine" br. 167/2003., 79/2007., 80/2011., 125/2011., 141/2013., 127/2014., 62/2017., 96/2018. i 111/2021.)


	pa im se na temelju istih članaka istog propisa izriče 

I. okrivljeniku 
novčana kazna u iznosu od 663,61 (slovima: šesto šezdeset tri eura šezdeset jedan cent) eura

II. okrivljeniku 
novčana kazna u iznosu od 265,45 (slovima: dvjesto šezdeset pet eura četrdeset pet centi) eura

II.	Na temelju odredbe članka 33.stavka 11. Prekršajnog zakona I. i II. okrivljenik su obvezni platiti novčanu kaznu u roku od 3 (tri) mjeseca po pravomoćnosti ove presude, a ukoliko u roku koji im je određen za plaćanje novčane kazne uplate dvije trećine izrečene novčane kazne, smatrat će se da je novčana kazna u cjelini plaćena.
	Novčanu kaznu ili dvotrećinsku novčanu kaznu I. i II. okrivljenik su obvezni platiti u korist Državnog proračuna odabirući odgovarajuću od priloženih uplatnica, a u protivnom će se postupiti po odredbama članka 34. Prekršajnog zakona.
III.	Na temelju odredbe članka 139.stavka 3., u vezi članka 138.stavka 3.točke 3. Prekršajnog zakona I. i II. okrivljenik su obvezni, svaki, naknaditi troškove prekršajnog postupka u paušalnom iznosu od po 20,00 (slovima: dvadeset) eura, u korist Državnog proračuna prema priloženoj uplatnici, u roku od 3 (tri) mjeseca po pravomoćnosti ove presude, jer će se u protivnom postupiti po odredbama članka 152.stavka 4. i 11. Prekršajnog zakona.
	
Obrazloženje

         1. Hrvatsko društvo skladatelja, ZAMP-stručna služba za zaštitu autorskih muzičkih prava pod brojem 285338-0005 podnijelo je  21.03.2025. optužni prijedlog protiv I. i II. okrivljenika, zbog djela prekršaja činjenično i pravno opisanog u izreci ove presude.
         2. I. i II. okrivljenik pozivani su na ispitivanje kod ovog suda, i to za ročište 22. svibnja 2025., ali poziv I. i II. okrivljeniku putem pošte nije bilo moguće uručiti. Poziv koji im je dostavljen preko e-mail adrese su uredno zaprimili i dostavili ispriku. I. i II. okrivljeniku dostavljen je poziv za ročište od 14.10.2025. putem pošte i na mail adresu pravne osobe, ali poziv I. i II. okrivljeniku putem pošte nije bilo moguće uručiti, a poziv koji je dostavljen na e mail adresu uredno su zaprimili, te su ponovno ispričali nedolazak. Poziv za ročište 22.12.2025.uredno su zaprimili.
3. Kako je evidentno da okrivljeni imaju saznanja da se protiv njih vodi prekršajni postupak, te kako isti nisu bili dostupni ovom sucu, ročište 22. prosinca 2025. održano je bez nazočnosti okrivljenika, a sudac smatra da njihovo ispitivanje nije potrebno, te nije od utjecaja na zakonito i pravilno donošenje presude, te da su provedeni dokazi dostatni za pravilno utvrđivanje činjenica u postupku i donošenje presude.    
          4. U dokaznom postupku ispitan je svjedok Matej Zebec, kontrolor ZAMP-a, te je sudac pročitao i razgledao dokaze u spisu i to zapisnik o izvršenom nadzoru javnog korištenja autorskih glazbenih djela br. 1003750-285338, u povijesni izvadak iz sudskog registra, kao i izvod iz prekršajne evidencije za I. i II. okrivljenika.



	5. Svjedok Matej Zebec, kontrolor ZAMP-a, naveo je da 22.03.2024. oko 13,00 sati bio u objektu Picabia Pub, na adresi Trg Matije Gupca 21 u Varaždinu. Ulaskom u objekt, na tabli s podacima utvrdio je da isti posluju u sklopu tvrtke AC Kotači d.o.o. Predstavio se nazočnoj djelatnici koja se predstavila kao Sara Sudar, te joj objasnio razlog dolaska i u njezinom prisustvu sastavio zapisnik. Neposrednim opažanjem utvrdio  je da se putem zidnog ozvučenja izvodila strana glazba konkretno izvođač Nirvana, naziv djela The Mann Who Sold The World. Djelatnica je bez primjedbi potpisala zapisnik, te ju je zamolio da ga uruči odgovornoj osobi.
          6. Iz zapisnika o izvršenoj kontroli javnog korištenja autorskih glazbenih djela broj gornji proizlazi da je kontrola od strane ovlaštene osobe ZAMP-a Mateja Zebec obavljena 22.03.2024. od 12,50 d 13,00 sati u Picabia-pub, te da je tom prilikom utvrđeno da je preko zidnog ozvučenja puštana glazba i to pjesma The Mann Who Sold The World,  izvođača Nirvana.  Kontroli je bila prisutna djelatnica Sara Sudar, koja je zapisnik osobno i bez primjedbi potpisala.
7. Iz izvatka iz sudskog registra,  vidljivo je da je tvrtka AC Kotači, d.o.o. upisana kao društvo s ograničenom odgovornošću za trgovinu i usluge, te da je kao direktor upisana Tamara Tači, koja društvo zastupa pojedinačno i samostalno.
8. Sudac je u cijelosti poklonio vjeru iskazu ispitanog svjedoka Mateja Zebec, kontrolora  ZAMP-a, jer je isti iskazivao okolnosno i uvjerljivo, prekršaj je utvrdio neposrednim opažanjem, te je njegov iskaz i u suglasnosti sa zapisnikom o izvršenoj kontroli koji je prisutna djelatnica potpisala bez primjedbi.
          9. Nakon ovako provedenog postupka, analizirajući sve provedene dokaze kako pojedinačno tako i u njihovoj uzajamnoj povezanosti, sud nalazi nedvojbeno utvrđenim da su I. i II. okrivljenik počinili prekršaj koji im se stavlja na teret.
9.1. Naime, nesporno je utvrđeno da su I. i II. okrivljenik kritične zgode u Picabia pub,Trg Matije Gupca 21, Varaždin, javno priopćavali autorska glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje, kao isključivo pravo općenito definirano u čl.32. i detaljnije određeno u čl. 40. i 47. Zakona o autorskom pravu i srodnim pravima, ne posjeduju zakonom propisano odobrenje Hrvatskog društva skladatelja, organizacije za kolektivno ostvarivanje prava svih domaćih i stranih autora glazbenih djela ovlaštene temeljem rješenja Državnog zavoda za intelektualno vlasništvo Klasa: UP/I-034-03/2018-020/0005, Urbroj: 559-07/3-18-004 i Klasa: UP/I-384-10/2022-001/0001, Urbroj: 559-08/1-22-0001, na osnovi članka 224. ZAPSP-a, 	dakle, da bi kao pravna osoba i odgovorna osoba u pravnoj osobi, bez odobrenja udruge za kolektivno ostvarivanje autorskog prava, priopćavali javnosti autorska djela.
         10. Stoga je u djelima I. i II. okrivljenika sudac našao obilježja prekršaja iz citirane odredbe navedenog propisa, pa ih je proglasio krivim. 
         11. Uzimajući u obzir stupanj krivnje, opasnost konkretnog djela, te svrhu kažnjavanja, kao i ranije ponašanje okrivljenika, sudac je I. i II. okrivljeniku izrekao novčanu kaznu kao u izreci presude, smatrajući da će se i tako izrečenom novčanom kaznom postići svrha kažnjavanja i da će ona dovoljno utjecati na I. i II. okrivljenika da se ubuduće kloni ovakvih i sličnih djela, kao i na svijest građana o povredi javnog poretka, društvene discipline i drugih društvenih vrijednosti, te pravednosti kažnjavanja njihovih počinitelja.
       



	12. Na temelju u izreci citiranih propisa, kako su I. i II. okrivljenik proglašeni krivima, to su obvezni, svaki, naknaditi troškove prekršajnog postupka u  paušalnom iznosu, koji je odmjeren s obzirom na složenost i duljinu trajanja postupka.
U Zagrebu,  24. ožujka 2026.

    Zapisničarka 									Sudac
Jadranka Povoljnjak		                                                      Tonka Grgičević


UPUTA O  PRAVNOM LIJEKU:
	Protiv presude dopuštena je žalba  u roku od 8 dana od dana dostave presude. Žalba se podnosi Prekršajnom sudu u Zagrebu, Avenija Dubrovnik 8, u dva  primjerka, a o žalbi odlučuje Visoki prekršajni sud Republike Hrvatske.

O tome obavijest: 
1. I. okrivljenik AC kotači, d.o.o.
Varaždin, Optujska 82 
2. II. okrivljena Tamara Tači,
Varaždin, Ulica Ognjena Price 47 
3.Hrvatskog društvo skladatelja, ZAMP-stručna služba za zaštitu autorskih muzičkih prava
4.spis

